Noteikumu projekts

LATVIJAS REPUBLIKAS MINISTRU KABINETS

2019. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Ministru kabineta noteikumu projekts**

**“Grozījumi Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība””**

Izdoti saskaņā ar

[Azartspēļu un izložu likuma](https://m.likumi.lv/ta/id/122941-azartspelu-un-izlozu-likums) 81.pantu

1. Izdarīt Ministru kabineta 2006.gada 27.jūnija noteikumos Nr.512 "[Azartspēļu un izložu organizēšanas un uzturēšanas uzraudzības un kontroles kārtība](https://likumi.lv/ta/id/138770-azartspelu-un-izlozu-organizesanas-un-uzturesanas-uzraudzibas-un-kontroles-kartiba)" (Latvijas Vēstnesis, 2006, 101. nr.; 2013, 193. nr.; 2017, 128. nr.) šādus grozījumus:
   1. Izteikt 4.punktu šādā redakcijā:

“4. Vietēja mēroga izlozes vai vietēja mēroga vienreizējas izlozes atbildīgā persona izlozes organizēšanas vietā nodrošina sabiedrībai pieejamu un pēc inspekcijas amatpersonas pieprasījuma, nekavējoties uzrāda inspekcijā apstiprinātus attiecīgās izlozes noteikumu kopiju.”;

* 1. Izteikt 5.punktu šādā redakcijā:

“5. Veicot pārbaudi vietēja mēroga izlozes vai vietēja mēroga vienreizējas izlozes organizēšanas vietā, inspekcijas amatpersona ir tiesīga pārbaudīt izlozes organizēšanas atbilstību izlozes noteikumiem un likumā noteiktajām prasībām.”;

* 1. Izteikt 6.punktu šādā redakcijā:

“6. Atbildīgā persona nodrošina, lai valsts mēroga izlozes biļešu tirdzniecības vietā būtu pieejama izlozes noteikumu kopija. Minēto dokumentu nekavējoties uzrāda pēc inspekcijas amatpersonas pieprasījuma.”;

* 1. Izteikt 7.punktu šādā redakcijā:

“7. Veicot pārbaudi valsts mēroga izlozes organizēšanas vietā, biļešu tirdzniecības vietā vai organizētāja biroja telpās, inspekcijas amatpersona ir tiesīga pārbaudīt izlozes organizēšanas atbilstību izlozes noteikumiem un likumā noteiktajām prasībām.”;

* 1. Svītrot 8.1.apakšpunktu;
  2. Papildināt noteikumus ar 8.6.apakšpunktu šādā redakcijā:

“8.6. sniedz visu nepieciešamo ar azartspēļu organizēšanu saistīto informāciju, kas apliecina attiecīgajā azartspēļu organizēšanas vietā azartspēļu automātu pieslēgšanu vienotajai sistēmai un organizēto azartspēļu atbilstību normatīvajos aktos noteiktajām prasībām.”;

* 1. Izteikt 9.punktu šādā redakcijā:

“9. Atbildīgā persona nodrošina, lai totalizatora un derību likmju pieņemšanas vietā būtu pieejama un pēc pieprasījuma tiktu uzrādīta inspekcijā apstiprināta totalizatora un derību likmju pieņemšanas noteikumu kopija.”

* 1. Svītrot 11.1.apakšpunktā vārdu un skaitli “un 9.”;
  2. Papildināt noteikumus ar 11.1punktu šādā redakcijā:

“11.1 Interaktīvo azartspēļu un interaktīvo izložu organizētāji nodrošina inspekcijas amatpersonai attālinātu piekļuvi interaktīvo azartspēļu un interaktīvo izložu organizēšanā izmantojamām programmām, lai pārbaudītu interaktīvo azartspēļu un interaktīvo izložu atbilstību normatīvajos aktos noteiktajām prasībām.”;

* 1. Izteikt 12.punktu šādā redakcijā:

“12. Interaktīvo azartspēļu un interaktīvo izložu organizēšanas atbildīgā persona pēc inspekcijas amatpersonas pieprasījuma:

12.1. uzrāda dokumentus, kas apliecina, ka interaktīvo azartspēļu organizēšanai izmantojamā aparatūra un datorprogrammas atbilst normatīvajiem aktiem par interaktīvo spēļu organizēšanas programmām;

12.2. nodrošina pieeju interaktīvās azartspēles vai interaktīvās izlozes organizēšanas sistēmai vai spēles programmai un katrai atsevišķai tās sastāvā esošai daļai, lai veiktu kontrolsummas pārbaudi un salīdzināšanu ar sertifikācijas institūcijas atzinumā norādīto;

12.3. sniedz visu ar interaktīvo azartspēļu vai interaktīvo izložu organizēšanu saistīto informāciju, kas apliecina organizēto interaktīvo azartspēļu vai interaktīvo izložu atbilstību normatīvajos aktos noteiktajām prasībām.”;

* 1. Svītrot 15.2.apakšpunktā vārdus “izlozes vai azartspēļu organizēšanas vietas”;
  2. Papildināt 15.3.apakšpunktu aiz vārda “nosaukums” ar vārdiem “un reģistrācijas numurs”;
  3. Papildināt 15.4.apakšpunktu aiz vārda “vietas” ar vārdiem “un tīmekļa vietnes”;
  4. Izteikt 23.punktu šādā redakcijā:

“23. Šo noteikumu [22.punktā](https://likumi.lv/ta/id/138770#p22) minēto protokolu paraksta inspekcijas amat­persona un kazino darbinieks, kurš atbildīgs par kazino darbību inkasācijas periodā.”

Ministru prezidents A. K. Kariņš

Finanšu ministrs J. Reirs